CELEX: 62014FN0132
Language: el
Date: 2014-11-17 00:00:00
Title: Υπόθεση F-132/14: Προσφυγή-αγωγή της 17ης Νοεμβρίου 2014 — ZZ κατά Ευρωπαϊκού Κοινοβουλίου

2.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 34/52
            
         Προσφυγή-αγωγή της 17ης Νοεμβρίου 2014 — ZZ κατά Ευρωπαϊκού Κοινοβουλίου
   (Υπόθεση F-132/14)
   (2015/C 034/64)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ZZ (εκπρόσωπος: L. Levi, δικηγόρος)
   
      Καθού-εναγόμενο: Κοινοβούλιο
   
      Αντικείμενο και περιγραφή της διαφοράς
   
   Ακύρωση των αποφάσεων τις οποίες έλαβε το Ευρωπαϊκό Κοινοβούλιο προς εκτέλεση της αποφάσεως του Δικαστηρίου Δημόσιας Διοίκησης της 12ης Δεκεμβρίου 2013, F-129/12, CH κατά Κοινοβουλίου, με τις οποίες αρνείται να κινήσει διοικητική έρευνα αφορώσα την καταγγελία της προσφεύγουσας-ενάγουσας για παρενόχληση, η καταβολή στην προσφεύγουσα-ενάγουσα επιπλέον ποσού χρηματικής αντισταθμίσεως και η χορήγηση στην προσφεύγουσα-ενάγουσα του συνόλου των κυρίων και παρεπόμενων παροχών που συνδέονται με την ισχύ της συμβάσεώς της εργασίας ως διαπιστευμένης κοινοβουλευτικής βοηθού, η καταγγελία της οποίας ακυρώθηκε από το Δικαστήριο Δημόσιας Διοίκησης με την προπαρατεθείσα απόφασή του, και το αίτημα καταβολής αποζημιώσεως για την υλική ζημία και χρηματικής ικανοποιήσεως για την ηθική βλάβη την οποία η προσφεύγουσα-ενάγουσα ισχυρίζεται ότι υπέστη.
   
      Αιτήματα
   
   Η προσφεύγουσα-ενάγουσα (στο εξής: προσφεύγουσα) ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις του Ευρωπαϊκού Κοινοβουλίου της 3ης Μαρτίου 2014, καθόσον το Κοινοβούλιο αρνήθηκε να κινήσει διοικητική έρευνα αφορώσα την καταγγελία της προσφεύγουσας για παρενόχληση, και της 2ας Απριλίου 2014, καθόσον το Κοινοβούλιο αρνήθηκε να καταβάλει στην προσφεύγουσα το ποσό των 5  686 ευρώ, δεδομένου ότι οι αποφάσεις αυτές εμφαίνουν τα μέτρα τα οποία έλαβε το θεσμικό όργανο προς εκτέλεση, κατ’ αυτό, της αποφάσεως του Δικαστηρίου Δημόσιας Διοίκησης της 12ης Δεκεμβρίου 2013, στην υπόθεση F-129/12, CH κατά Ευρωπαϊκού Κοινοβουλίου·
            
         
               —
            
            
               να ακυρώσει την απόφαση του Ευρωπαϊκού Κοινοβουλίου της 4ης Αυγούστου 2014, παραληφθείσα στις 7 Αυγούστου 2014, με την οποία το Κοινοβούλιο απέρριψε τη διοικητική ένσταση της προσφεύγουσας της 16ης Απριλίου 2014, καθόσον αρνήθηκε να καταβάλει στην προσφεύγουσα το ποσό των 5  686 ευρώ, να αποκαταστήσει τη ζημία της προσφεύγουσας που απορρέει από την καθυστερημένη παραλαβή υπηρεσιακής ταυτότητας διαπιστευμένης κοινοβουλευτικής βοηθού, επαγγελματικής διευθύνσεως ηλεκτρονικού ταχυδρομείου και προσβάσεως στον εσωτερικό ιστότοπο του Ευρωπαϊκού Κοινοβουλίου, να κινήσει διοικητική έρευνα αφορώσα την καταγγελία της για παρενόχληση και να καταβάλει χρηματική ικανοποίηση για την ηθική βλάβη την οποία υπέστη η προσφεύγουσα από την άρνηση αυτή·
            
         
               —
            
            
               να υποχρεώσει το καθού-εναγόμενο (στο εξής: καθού) να καταβάλει αποζημίωση ύψους 1 44  000 ευρώ, προς αποκατάσταση της υλικής ζημίας της προσφεύγουσας·
            
         
               —
            
            
               να υποχρεώσει το καθού να καταβάλει αποζημίωση, καθοριζόμενη κατά δίκαιη κρίση σε 60  000 ευρώ, ως χρηματική ικανοποίηση για την ηθική βλάβη της προσφεύγουσας·
            
         
               —
            
            
               να υποχρεώσει το καθού να καταβάλει τόκους υπερημερίας, υπολογιζόμενους με το επιτόκιο της Ευρωπαϊκής Κεντρικής Τράπεζας προσαυξημένο κατά 2 μονάδες, επί των προαναφερθέντων ποσών των 5  686 ευρώ και 1 44  000 ευρώ·
            
         
               —
            
            
               να καταδικάσει το καθού στο σύνολο των δικαστικών εξόδων.